अनेक आत्मकेन्द्रित व्यक्तियों के समूह से हम कभी भी किसी बड़ी उपलब्धि की आशा नहीं कर सकते क्योंकि शक्तिशाली तो केवल कोई राष्ट्र पुरुष ही हो सकता है। किसी अकेले व्यक्ति की उपलब्धि किसी राष्ट्र की सामूहिक उपलब्धि जितनी महान् नहीं हो सकती। व्यक्ति सर्वज्ञ या सर्वशक्तिमान होने का केवल ढोंग कर सकता है, वास्तविकता में वह कदापि वैसा नहीं हो सकता। संस्था अथवा राष्ट्र तभी प्रगति कर सकते हैं जबकि व्यक्ति को उनके एक साधारण किन्तु आवश्यक पुर्जे़ के रूप में देखा जाए। तंत्र के प्रति समर्पित होकर ही व्यक्ति उसे सशक्त बनाने के साथ-साथ स्वयं भी अधिक शक्तिशाली बनता है। अपनी निजी शक्ति किसी सामाजिक इकाई को देकर ही व्यक्ति किसी सामूहिक इकाई की शक्ति में हिस्सेदार बन सकता है।